《次韵李智渊暮行湖上》
宋代·郭印

晚凉曳杖寻幽绝，怪树相逢如磬折。
萦纡小径浑路迷，突兀高磬补林阙。
袭人暗递竹间风，延客长明波底月。
游鱼适性频往来，归鸟呼雏弄清越。
避炎终夕见天真，脱巾露顶脚不袜。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。